## Návrh alokácie vyzvaní v rámci investície 1: Lepšie služby pre občanov a podnikateľov a investície 2: Digitálna transformácia poskytovania služieb verejnej správy Komponentu 17 Plánu obnovy a odolnosti.

## Pripomienky Slovensko.Digital, 6.2.2023

Materiál je natoľko zásadný, že nepochybne má byť prerokovaný/schválený Radou vlády pre JDT a informatizáciu VS. Rovnako aj materiál určujúci prioritné životné situácie.

Tieto materiály majú na najbližšie roky zásadným spôsobom určiť smerovanie kľúčového úsilia v informatizácii verejnej správy. Na jeho základe sa má rozdeliť podstatné množstvo zdrojov, finančných, ale aj práce. Presne na prerokovanie takýchto materiálov bola zriadená RVpJDTaIVS.

Nie je bežná prax ani z minulosti predkladať na schválenie prerozdelenie zdrojov zo štátneho rozpočtu, alebo EŠIF. Nemyslíme si že POO by mal mať iný špeciálny režim. Je možne materiál prerokovať v bode rôzne.

---

Určenie kľúčových životných situácií nebolo predmetom pripomienkovania. Žiadame takéto verejné pripomienkovanie vykonať. Rovnako aj pre tento materiál.

Verejné prerokovanie sa vzťahuje na IT projekty. Tento materiál nespĺňa náležitosti IT projektu. Dokument je verejne dostupný, pridáme emailovú adresu kam sa môže verejnosť obrátiť s otázkami

---

Žiadame v materiáli konkretizovať mechanizmus schvaľovania zámerom IT projektov, súvisiacich s napĺňaním uvedených plánov. Špecificky žiadame, aby aj tieto projekty boli predmetom štandardného plánovania (najmä KRIT príslušného OVM) a posudzovania zámeru projektu, vrátane odôvodnenia projektu, analýz hodnoty za peniaze, zváženia alternatív a previazanie budovania technických riešení s reformami VS. Súčasťou zvažovania zámeru projektov má byť štandardný spôsob transparentnosti a participácie odbornej verejnosti.

Projekty sa budú realizovať podľa pravidiel 85/2020. To sme deklarovali aj na viacerých stretnutiach RV pre životné situácie – dokonca videom pre lepšiu orientáciu nezainteresovaných osôb

---

Vylúčenie ÚPV/MDV z financovania z POO na základe argumentu „lebo budujú ISV Urbion“ nedáva zmysel. Rovnako ani v ostatných ŽS nie sú príslušní gestori na zelenej lúke. Taktiež nie je jasné, prečo medzi prioritnými ŽS nie je „výstavba nehnuteľnosti“, keďže je dlhodobo známe, že ide o jednu z kľúčových oblastí, v ktorej je potrebné zlepšenie.

Berieme na vedomie a môžeme pre budúce finančné zdroje zaradiť životnú situáciu výstavba nehnuteľnosti. IS URBION deklaruje end to end riešenie tejto životnej situácie. Z uvedeného dôvodu neplánujeme v tejto veci do roku 2026 investovať z K17.

---

Vylúčenie ŽS Štúdium na vysokej škole na základe argumentu „proces je realizovaný univerzitami a Min.školstva neplánuje tento proces centralizovať“ je absurdný. Podpora z POO má smerovať všetkým, u ktorých môže/má nastať zjednodušenie procesov ŽS a zvýšenie ich informatizácie.

Ide o záložnú životnú situáciu, pričom trváme na tom že životné situácie základná škola a stredná škola sú dnes podporované na úrovni Ministerstva školstva, vedy, výskumu a športu čo zvyšuje pravdepodobnosť dodania na čas a za plánované zdroje na rozdiel od ŽS vysoké školy. Plánujeme však zazmluvniť aj túto životnú situáciu pre prípad, že by sme neboli schopný vzhľadom na externé okolnosti dodať inú životnú situáciu.

---

Vylúčenie regionálnych škôl, jednotlivých obcí a VÚC a vôbec akýchkoľvek „malých OVM“ zo špecifického plánovania zdrojov v tomto materiáli nedáva zmysel. Podstatná časť súvisiacich procesov prebieha u týchto OVM. Žiadame to zmeniť.

Tvrdenie je nesprávne, v materiály konštatujeme pre nich alokáciu vo výzve „Samospráva: okrem DEUSU ktorý dokáže centrálnym spôsobom zapojiť obce do životných situácií budú mestá, VÚC a obce zapojené do procesu budovania životných situácií najmä cez otvorenú výzvu na budovanie životných situácií“

---

Pre samosprávu žiadame vylúčiť priame vyzvanie pre DEÚS. Financovanie má byť určené jednotlivým OVM, ktoré sa podieľajú na výkone určených ŽS. Obce používajúce riešenie DEÚS môžu a majú samozrejme podstatnú časť príslušných zdrojov následne investovať do zlepšenia tohto riešenia.

Špecifickým kalkulovaním rozvoja riešenia DEÚS sa iba ďalej podporuje diskriminácia obcí, ktoré používajú iné riešenia, obzvlášť väčších miest.

Viete predložiť iný plán? Čo navrhujete? Je lepšia alternatíva nechať 2800 obcí predkladať samostatné žiadosti cez výzvu napriek tomu že im služby a systémy prevádzkuje DEUS?

---

Metodika alokácie zdrojov iba pre „gestorov“ je nezmyselná. Títo gestori častokrát nemajú s priamym výkonom súvisiacich procesov ŽS nič spoločné.

Žiadame zmeniť metodiku výpočtu tak, aby bol podporený monitoring, budovanie ŽS a transformácia úsekov u tých OVM, kde sú procesy reálne vykonávané.

Presne podľa toho bol realizovaný prepočet. V prípade ak ide o PRO napr. Ústredie práce sociálnych vecí a rodiny, tak priame vyzvanie je smerované na Ministerstvo práce, sociálnych vecí a rodiny SR (detto v prípade Národného inšpektorátu práce). V prípade MF SR a FR SR prebehlo rokovanie kde sa validoval majetko právny vzťah k ISVS a nie biznis vlastníctvo.

---

Jednotlivé ŽS majú podstatne rôzny potenciál na zlepšenie, a taktiež podstatne rôzny potenciál na zlepšenie informatizácie.

Žiadame v metodike zohľadniť súčasný stav každej ŽS a želané/možné zlepšenie.

Mimoriadnym príkladom je ŽS Narodenie dieťaťa, o ktorej MIRRI verejne deklaruje, že je vyriešená, procesné zmeny, ako aj informatizácia tejto ŽS boli predmetom podstatného úsilia v predchádzajúcich rokoch.

Pre tento účel slúži ďalší monitorovací krok – vypracovanie plánov samostatne pre každú ŽS, ktoré majú zohľadniť špecifický stav AS IS a TO BE.

---

V celej oblasti ŽS je zatiaľ iba extrémne nekonkrétne určené, kam vlastne smerujeme, čo je cieľový stav. Takýmto spôsobom hrozí, že v najbližších rokoch budeme opäť „budovať riešenia“, ale nepriblížime sa k žiadnemu konkrétnemu výsledku/cieľu.

V súvislosti s predchádzajúcou pripomienkou žiadame určiť pre jednotlivé prioritné ŽS konkrétne merateľné ukazovatele, určiť ich súčasnú hodnotu a cieľovú hodnotu.

Žiadame vždy prijímateľom určiť výsledkové KPI, zaviazať ich k ich naplneniu dostatočne účinným mechanizmom, napr. podmienením financovania.

Pre tento účel slúži ďalší monitorovací krok – vypracovanie plánov samostatne pre každú ŽS, ktoré majú zohľadniť špecifický stav AS IS a TO BE.

---

Z tohto materiálu, ani zo žiadnych iných materiálov nie je zrejmé, čo si MIRRI predstavuje pod „riešením životnej situácie“. Žiadame neschvaľovať tento materiál, dokiaľ to nebude konkretizované a formalizované. Táto téma súvisí aj s predchádzajúcimi pripomienkami týkajúcimi sa určenia cieľov, KPI a potenciálu zlepšenia v jednotlivých ŽS.

Materiál bol schválený per rollam Riadiacim výborom pre Investíciu 1 a Reformu 1.

Napríklad v ŽS Materská škola (pod ktorou zjavne MIRRI rozumie „proces prijatia do materskej školy), je aj laickým pohľadom je zrejmé, že „informatizácia“ tohto procesu môže zlepšiť túto ŽS iba veľmi obmedzeným spôsobom a špeciálne málo pomôžu „centrálne komponenty“.

Pre tento účel slúži ďalší monitorovací krok – vypracovanie plánov samostatne pre každú ŽS, ktoré majú zohľadniť špecifický stav AS IS a TO BE.

---

Považujeme za absurdné, ak v časti „budovanie kapacít pre ŽS“ z dostupných zdrojov má byť 60% vyhradených pre MIRRI, ktoré nevykonáva ani jeden zo súvisiacich procesov prioritných ŽS. Naopak, je zrejmé, že najväčšia kapacita ľudských zdrojov bude potrebná u jednotlivých OVM, ktoré príslušné procesy ŽS vykonávajú, a taktiež u gestorov, ktorí sú

Žiadame v časti „budovanie kapacít...“ uviesť všetky činnosti VS potrebné na dosiahnutie cieľového stavu v určených ŽS – od „zmeny legislatívy“ až po „preškolenie zamestnancov na nový postup“. Žiadame vyčísliť celkové náklady pre VS potrebné v tejto oblasti. Žiadame zdroje v tejto oblasti rozdeliť medzi OVM podľa skutočnej náročnosti súvisiacich činností.

Pre tento účel slúži ďalší monitorovací krok – vypracovanie plánov samostatne pre každú ŽS, ktoré majú zohľadniť špecifický stav AS IS a TO BE.

Priame vyzvania pre OVM obsahujú aj výdavky na zamestnancov. Konečná suma pre OVM bude vyššia ako na MIRRI. MIRRI spotrebuje zdroje pre centrálne riadenie životných situácií – 8 tímov pre 6 FTE pre doručenie 16 životných situácií. Činnosti ktoré sú potrebné nie sú predmetom tohto materiálu. Tím pozostáva z produktového manažéra, projektového manažéra, UX experta, právnika, architekta, analytika. Ich činnosti sú zrejmé aj z názvu, prípadne si ich viete vygoogliť.

---

Žiadame do metodiky výpočtu nákladov – a teda aj potrebných a poskytnutých zdrojov – zahrnúť všetky subjekty, ktoré sa podieľajú ja súvisiacich procesoch určených ŽS. Ide teda nielen o OVM, ale aj o iné subjekty, u ktorých je vhodné a potrebné podporiť zmenu.

Túto skutočnosť sledujeme a ak bude identifikovaný dostatočný počet use casov budeme uvažovať nad takouto výzvou kde bude uplatnená schéma štátnej pomoci. Dnes to nie je priorita.

Príkladom môžu byť napr. ambulancie lekárov, ktorí vykonávajú rôzne vyšetrenia a vydávajú rôzne potvrdenia vo viacerých z uvedených ŽS. Pri tejto činnosti neide o „výkon verejnej moci“, avšak evidentne pri zlepšovaní ŽS má dôjsť aj k zmenám ich práce a zlepšeniu IT podpory týchto procesov u nich samotných. Na zlepšenie teda budú potrebovať aj určité zdroje, ktoré navyše oproti ústredným orgánom ŠS nemôžu čerpať zo štátneho rozpočtu.

Túto skutočnosť sledujeme a ak bude identifikovaný dostatočný počet use casov budeme uvažovať nad takouto výzvou kde bude uplatnená schéma štátnej pomoci. Dnes to nie je priorita.

---

Žiadame v rámci časti „budovanie ŽS“, špecificky naplánovať aj podporu riešení používaných FO/PO v súvislosti s prechodom príslušnými ŽS. Tieto riešenia „nevidno v obrázku“ procesu príslušnej ŽS, avšak efektívne pomáhajú jednoducho ju zvládnuť.

Nerozumieme požiadavke, prosím vysvetliť.

---

V časti Platforma pre IT zdroje rovnako nie je zrejmé, aké presne sú ciele, merateľné ukazovatele a ako majú byť zabezpečené. Žiadame to konkretizovať pred tým, než budú delené zdroje.

Taktiež Platforma pre životné situácie, ktorá je z veľkej časti realizovaná už prebiehajúcimi projektami, napr. projekt Modernizácia ÚPVS. Žiadame upresniť zámer s platformou pre životné situácie, určiť jej ciele a merateľné ukazovatele. Žiadame alokovať finančné zdroje aj pre ostatné OVM, ktoré budú novú platformu pre ŽS používať.

Pre tento účel slúži ďalší monitorovací krok – vypracovanie roadmapy na ktorej sa pracuje.